ZALA MEGYEI SZABADID**ŐSPORT SZÖVETSÉG**

8900 ZALAEGERSZEG BIRÓ MÁRTON U. 37./A

92 596 – 220; zamesz2004@gmail.com



**KÖZGYŰLÉSI BESZÁMOLÓ 2018.**

A Zala Megyei Szabadidősport Szövetség /továbbiakban ZAMESZ/ fennállásának legaktívabb évét zárta.

Az évek óta rendszeresen szervezett Európai Sporthét rendezvényei /melléklet a beszámoló/ mellett idén két nagy kihívásnak kellett megfelelni.

Ernyőszervezetünk a ZMSE Széchenyi 2020 EFOP pályázatot nyert és ennek gyakorlati megvalósításában a tagszervezeteink és egyéb sportszakemberek bevonásával hároméves programot valósítunk meg a megye 16 településén a 2018 – 2020. közötti időszakban.

A Magyar Szabadidősport Szövetség által meghirdetett „Hiszünk Benned” programban pedig Nagykanizsa MJV-vel kötöttünk együttműködési megállapodást és a pályázatból finanszíroztuk a város szabadidősport rendezvényeinek egy részét.

A kispályás labdarúgó bajnokság, a Móricz Kupa, a Thury portyák, a nyitott tornatermek akció, a Beactive Night Day, a nyitott jégpálya és a Zala Megye Parasport Napja /Speciális Szövetséggel együttműködve/ rendezvényekre közel hétmillió forint pályázati forrást költöttünk el Nagykanizsán. A rendezvényeken több mint tízezer lakos sportolt.

Az említett eseményeket azért is tudtuk felvállalni mivel tavaly februártól főállású irodavezetőt alkalmaztunk munkaügyi központ támogatásából. A támogatási és fenntartási idő lejárt 2019. februárjában, a dolgozó kérésére /külföldi munkavállalás/ megszüntettük a munkaviszonyát. A konstrukció bevált, reméljük későbbiekben is lesz lehetőségünk alkalmazni irodavezetőt. Jelenleg a szövetség adminisztrációját a ZMSE félállású dolgozója segíti. A szervezési és pénzügyi feladatokban a két főállású ZMSE alkalmazott aktívan közreműködött.

A Nemzeti Civil Együttműködési alap pályázatán is támogatást nyertünk ebből az Európai Sporthét rendezvényeit támogattuk, valamint a működési feltételeinket javítottuk.

Februárban ismét benyújtottuk a NEA pályázatunkat, működési költségek és rendezvények szervezésére, valamint a Lendvai Sportszövetséggel közösen határon átnyúló nemzetközi együttműködésre.

Reményeink szerint folytatódik a „Hiszünk Benned” pályázat és Keszthely városával előzetesen egyeztettünk, hogy az ottani szabadidősport fejlesztésére pályáznánk. Az Európai Sporthéten ismét részt veszünk és folyamatos feladatot biztosít az EFOP pályázat működtetése.

A ZAMESZ feladatai ellátása érdekében szakmai kapcsolatot tart a megye önkormányzataival, a tankerületekkel, a Szakképzési Centrumokkal, a Magyar Szabadidősport Szövetséggel, a Sport államtitkársággal, a Semmelweis Egyetem Testnevelés Tudományi Karával, a Magyar Edzők Társaságával, a Magyar Paralimpiai Bizottsággal, a FODISZ-szal és a Magyar Olimpiai Bizottsággal.

A szövetségben és tagszervezeteinkben tevékenykedő önkéntes sportbarát értékteremtő munkáját ezúton is köszönjük és kérjük a további együttműködésüket.

Zalaegerszeg, 2019. május 18.

**ZAMESZ ELNÖKSÉGE**